

Р Е П У Б Л И К А С Р П С К А

**РЕПУБЛИЧКА УПРАВА ЗА ИНСПЕКЦИЈСКЕ ПОСЛОВЕ**

БАЊА ЛУКА

**ВОДИЧ**

**ЗА ПРИСТУП ИНФОРМАЦИЈАМА**

**У РЕПУБЛИЧКОЈ УПРАВИ ЗА ИНСПЕКЦИЈСКЕ ПОСЛОВЕ**

**Бања Лука, јун 2011. године**

На основу члана 86. Закона о републичкој управи („Службени гласник Републике Српске“, број 118/08 и 11/09) и члана 20. Закона о слободи приступа информацијама („Службени гласник Републике Српске, број 20/01), директор Републичке управе за инспекцијске послове, доноси:

**ВОДИЧ**

**ЗА ПРИСТУП ИНФОРМАЦИЈАМА**

**У РЕПУБЛИЧКОЈ УПРАВИ ЗА ИНСПЕКЦИЈСКЕ ПОСЛОВЕ**

1. Право на приступ информацијама којима располаже Републичка управа за инспекцијске послове (у даљем тексту: Инспекторат Републике Српске) физичка и правна лица остварују на основу писменог захтјева (образац Захтјева за приступ информацијама у прилогу), који достављају на један од следећих начина:
2. На WEB адресу Инспектората Републике Српске: [www.inspektorat.vladars.net](http://www.inspektorat.vladars.net/).,
3. Поштом на адресу сједишта Инспектората Републике Српске или адресу једног од подручних одјељења Инспектората Републике Српске
4. Непосредном предајом писменог захтјева у просторијама сједишта или подручних одјељења:

* Републичка управа за инспекцијске послове, Бања Лука, Трг Републике Српске 8, Бања Лука;
* Подручно одјељење Инспектората Републике Српске Бања Лука, Пиланска бб, Бања Лука;
* Подручно одјељење Инспектората Републике Српске Приједор, Јована Рашковића 10, Приједор;
* Подручно одјељење Инспектората Републике Српске Добој, Светог Саве 22, Добој;
* Подручно одјељење Инспектората Републике Српске Бијељина, Сремска 2, Бијељина;
* Подручно одјељење Инспектората Републике Српске Источно Сарајево, Пале Сердар Јанка Вукотића бб, Пале;
* Подручно одјељење Инспектората Републике Српске Требиње, Требињских бригада 3, Требиње или Владимира Гаћиновића 2, Билећа.

1. Образац Захтјева за приступ информацијама и Индекс регистар информација којима располаже Инспекторат Републике Српске, као саставни дио овог Водича, могу се добити у сједишту и подручним одјељењима или се могу преузети са интернет странице Инспектората Републике Српске.
2. Захтјев за приступ информацијама мора:
   1. бити у писаној форми на једном од службених језика у Босни и Херцеговини;
   2. укључити име подносиоца захтјева;
   3. садржавати податке за контакт са подносиоцем захтјева;
   4. имати приложену копију личног документа подносиоца захтјева са фотографијом, а уколико се захтјев подноси путем пуномоћника уз копију личног документа подносиоца захтјева  приложену пуномоћ и копију личног документа пуномоћника;
   5. садржавати све потребне податке да би Инспекторат Републике Српске могао по истом поступити (податке у вези с природом и садржајем тражених информација и податке о начину на који се тражи приступ информацијама).
3. Инспекторат Републике Српске ће у сваком појединачном случају одлучити по захтјеву за слободу приступа информацијама у складу са Законом о слободи приступа информацијама.
4. Захтјев ће бити одбијен само за Законом о слободи приступа информацијама утврђене изузетке.
5. Ако се одбије приступ информацији било дјелимично или у цијелости, Инспекторат Републике Српске о томе писмено обавјештава подносиоца захтјева, а лице коме буде одбијен приступ информацијама има право да се обрати Омбудсману, односно има право да у року од 15 дана поднесе жалбу органу који врши надзор над радом Инспектората Републике Српске.
6. Информацијама под контролом Инспектората Републике Српске се приступа у тако да се:
   1. достави посебно сачињена писмена информација;
   2. изврши непосредан увид у акте и списе у просторијама Инспектората Републике Српске;
   3. добије овјерена или неовјерена копија акта насталог у раду Инспектората.
7. У случају достављања посебне писмене информације, исту сачињава службеник за информисање и доставља подносиоцу захтјева или његовом пуномоћнику путем редовне или електронске поште. За наведене радње не плаћа се такса или накнада.
8. У случају непосредног увида у акте и списе, након добијеног обавјештења, подносилац захтјева ступа у контакт са службеником за информисање путем телефона (тел. 051 334 630) или непосредно, и договара термин, просторије у сједишту или у подручним одјељењима и задужено лице за непосредни увид у документацију. За наведене радње не плаћа се такса или накнада.
9. У случају да је тражено добијање овјереног или неовјереног преписа акта насталог у раду Инспектората исти доставља службеник за информисање путем редовне поште. Овјеравање преписа акта насталог у раду Инспектората врши задужени службеник код кога се налази оригинал акта. За радње овјеравања преписа акта плаћа се такса у складу са Законом о административним таксама и накнадама – *Пречишћени текст* («Службени гласник Републике Српске», број: 8/09). О уплати таксе стара се службеник за информисање.
10. Овај водич је објављен на интернет страници Инспектората Републике Српске и доступан је на инфо-пулту у сједишту Инспектората Републике Српске и просторијама подручних одјељења.

Број: 26.012/090-5-1/11 В.Д. ДИРЕКТОР

Датум: 10.06.2011. године Живан Делић

Бања Лука с. р.